Príručka používateľa počítača VAIO Typový rad SVE1111

Referenčné informácie

# Kompatibilné médiá „Memory Stick“

Do zásuvky „Memory Stick“ na počítači VAIO možno vkladať nasledujúce veľkosti a typy médií:

- „Memory Stick Duo“

- „Memory Stick PRO Duo“

- „Memory Stick PRO-HG Duo“*

- „Memory Stick Micro“

* Zásuvka „Memory Stick Duo“ na počítači VAIO nepodporuje 8-bitový paralelný prenos údajov (vysokorýchlostný prenos údajov).
Poznámka

- Počítač VAIO podporuje iba médiá „Memory Stick“ veľkosti Duo. Nepodporuje médiá „Memory Stick“ štandardnej veľkosti.

- Pred použitím média „Memory Stick Micro“ („M2“) ho nezabudnite vložiť do redukcie „M2“ na veľkosť Duo. Ak médium zasuniete priamo do zásuvky „Memory Stick Duo“ bez redukcie, možno sa zo zásuvky nebude dať vytiahnuť.

- Počítač VAIO bol testovaný a vyhodnotený ako kompatibilný s médiami „Memory Stick“ značky Sony s kapacitou do 32 GB, ktoré boli k dispozícii v januári 2012. Kompatibilitu s médiami „Memory Stick“ vo všetkých prípadoch však nemožno zaručiť.

- Zásuvka „Memory Stick“ na počítači VAIO nepodporuje funkciu ochrany autorských práv médií „Memory Stick“.

- Ak médium „Memory Stick“ používate na mieste vystavenom pôsobeniu statickej elektriny alebo elektrického šumu, uložené údaje sa môžu stratiť.

- Maximálna možná veľkosť súboru na médiu „Memory Stick PRO Duo“ alebo „Memory Stick PRO-HG Duo“ je menej ako 4 GB, ako je definované v technických údajoch systému súborov.

Súvisiaca téma
Informácie o médiu „Memory Stick“
Vloženie a vybratie média „Memory Stick“
Formátovanie média „Memory Stick“
Poznámky k používaniu média „Memory Stick“